b'\n_START_ARTICLE_\nNarevas (kaimas)\n_START_SECTION_\nIstorija\n_START_PARAGRAPH_\nNuo V a. pr. m. e. iki X a. \xc5\xa1iose vietov\xc4\x97se gyveno lietuviams artima balt\xc5\xb3 gentis - jotvingiai. Pirm\xc4\x85 kart\xc4\x85 ra\xc5\xa1ytiniuose \xc5\xa1altiniuose kaimas pamin\xc4\x97tas 1282 metais. XIII a.-XIV a. \xc5\xa1ias \xc5\xbeemes u\xc5\xbe\xc4\x97m\xc4\x97 Lietuvos Did\xc5\xbeioji Kunigaik\xc5\xa1tyst\xc4\x97. Nuo XIII a.-XIV a. iki 1513 m. priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai, nuo 1513 m. iki 1569 m. Liublino unijos Palenk\xc4\x97s vaivadijai. 1421 m. kaime \xc4\xafkurta prieplauka. XVI a. \xc4\xafkurta Narevo Vie\xc5\xa1paties Nukry\xc5\xbeiavimo Kry\xc5\xbeiaus parapija. 1514 m. bir\xc5\xbeelio 27 d. karalius \xc5\xbdygimantas Senasis kaimui suteik\xc4\x97 Kulmo teises ir privilegijas. Tuo metu kaim\xc4\x85 vald\xc4\x97 Polocko vaivada Albertas Go\xc5\xa1tautas, kuris 1529 m. miestui suteik\xc4\x97 Magdeburgo teises. 1528 m. \xc4\xafkurta Narevo Marijos Dangun \xc5\xbdengimo ir \xc5\xa0v. Stanislavo parapija. 1533 m. miestas atiteko karalienei Bonai Sforzai. 1554 m. mieste lank\xc4\x97si karalius \xc5\xbdygimantas Augustas. 1555 m. patvirtintos miesto teis\xc4\x97s ir privilegijos. 1558 m. mieste lank\xc4\x97si karalien\xc4\x97 Bona Sforza. Nuo 1569 m. iki 1795 m. buvo Abiej\xc5\xb3 Taut\xc5\xb3 Respublikos Ma\xc5\xbeosios Lenkijos provincijos Palenk\xc4\x97s vaivadijos valdose. 1576 m. gruod\xc5\xbeio 5 d. karalius Steponas Batoras patvirtino miesto teises, tuo metu mieste buvo 178 namai. 1580 m. miestas atiteko karaliui Steponui Batorui, kuris 1582 m. apsilank\xc4\x97 \xc5\xa1iame mieste. 1616 m. mieste buvo 135 amatininkai. 1650 m. pastatytas tiltas per Narevo up\xc4\x99. XVII a. \xc5\xa0ved\xc5\xb3 tvano metu miestas buvo smarkiai nusiaubtas \xc5\xa1ved\xc5\xb3 kariuomen\xc4\x97s. 1767 m. karalius Stanislovas Augustas Poniatovskis patvirtino miesto privilegijas. Nuo 1795 m. iki 1807 m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. Nuo 1807 m. iki 1842 m. Rusijos imperijos Balstog\xc4\x97s sri\xc4\x8diai. Nuo 1842 m. iki 1914 m. Rusijos imperijos Gardino gubernijai. Iki I pasaulinio karo mieste stov\xc4\x97jo Narevo Senoji sinagoga. Nuo 1914 m. iki 1919 m. priklaus\xc4\x97 Vokietijos imperijos Oberosto sri\xc4\x8diai. 1919-1939 m. priklaus\xc4\x97 Lenkijos tarpukario Balstog\xc4\x97s vaivadijai. 1934 m. miestas prarado miesto teises. 1939-1941 m. priklaus\xc4\x97 Taryb\xc5\xb3 S\xc4\x85jungos, Baltarusijos TSR. 1941-1944 m. priklaus\xc4\x97 Tre\xc4\x8diojo reicho, Balstog\xc4\x97s sri\xc4\x8diai. 1941 m. liepos 31 d. buvo nu\xc5\xbeudyti 43 kaimo gyventojai. Nuo 1945 m. priklauso Lenkijai. 1945-1999 m. priklaus\xc4\x97 Balstog\xc4\x97s vaivadijai. 1974 m. sudeg\xc4\x97 medin\xc4\x97 Narevo sinagoga.'